Sanne var medlem av Vanse formannskap 1886–1907 og 1910–1917, varaordfører i Vanse 1907–1910, medlem av Lista formannskap 1918–1919, ordfører i Lista 1919–1922 og medlem av Svelvik bystyre 1931–1937. Han var en tid formann i Samlingspartiets organisasjon i Lister og Mandals amt og medlem av Høyres sentralstyre fra 1915. Sanne var innvalgt på Stortinget fra Lister krets i Lister og Mandals amt 1913–1915 og 1919–1921 og fra Vest-Agder 1922–1927. Han var lagtingspresident 1920–1921 samt kirke- og undervisningsminister i Abraham Berges regjering 1923–1924.